recursal/SuperWikiNEXT-32B huggingface dataset:
**সাইমন জন এমারসন ব্রাউন** (ইংরেজি: Simon Brown; জন্ম: ২৯ জুন, ১৯৬৯) কাউন্টি ডারহামের ক্লিডন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ার দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘চাবি’ ডাকনামে পরিচিত **সাইমন ব্রাউন**।

প্রথম-শ্রেণীর ক্রিকেট
---------------------

১৯৮৭ সাল থেকে ২০০২ সাল পর্যন্ত সাইমন ব্রাউনের প্রথম-শ্রেণীর খেলোয়াড়ী জীবন চলমান ছিল। লিকলিকে ও লম্বাটে গড়নের চাবি ব্রাউন ১৯৮৭ সালে নর্দাম্পটনশায়ারের পক্ষে তার খেলোয়াড়ী জীবনের সূচনা ঘটান। তবে, কার্টলি অ্যামব্রোস, উইনস্টন ডেভিস, গ্রেগ থমাস ও ডেভিড ক্যাপেলের ন্যায় বোলারদের সাথে প্রথম একাদশে নিয়মিতভাবে খেলতে তাকে যথেষ্ট বেগ পেতে হয়েছিল।

১৯৯১ সালে তিনি নিজ কাউন্টি ডারহামের দিকে ধাবিত হন। পরের বছরই দলটি প্রথম-শ্রেণীর মর্যাদাপ্রাপ্ত হয়। ইংল্যান্ডের নতুন কাউন্টি দলের পক্ষে ধারাবাহিকভাবে উইকেট লাভ করতে থাকেন। কিন্তু এর জন্যে তাকে বেশ মাশুল গুণতে হয়। শুরুরদিকে কাউন্টি দলটিতে বোলিং আক্রমণ পরিচালনায় নবীন কিংবা বয়স্ক বোলারদেরকে খেলানো হয়। গ্রীষ্মকালে অতিরিক্ত বোলিংয়ের কারণে মৌসুমের মাঝামাঝি সময়ে তার খেলায় ছন্দপতন ঘটে। ৩০-এর কোটা অতিক্রম হলে প্রায়শঃই আঘাতের কবলে পড়তে থাকেন। তুলনামূলকভাবে বেশ আগেভাগেই তাকে ধীরে ধীরে বোলিং করা থেকে দূরে রাখা শুরু হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সাইমন ব্রাউন। ২৫ জুলাই, ১৯৯৬ তারিখে লর্ডসে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৯০-এর দশকে ইংল্যান্ড দলে অংশগ্রহণকারী মার্ক ইলট, অ্যালান মুলালি, মাইক স্মিথ ও পল টেলরের ন্যায় অগণিত বামহাতি বোলারদের অন্যতম ছিলেন তিনি। তন্মধ্যে, মাইক স্মিথের ন্যায় তিনিও এক টেস্টের বিস্ময়কারী ছিলেন। ১৯৯৬ সালে পাকিস্তানের বিপক্ষে নিজস্ব একমাত্র টেস্টে অংশ নেন। ঐ টেস্টে তার দল পরাজয়বরণ করেছিল। নিজস্ব দশম বলে আমির সোহেলের উইকেট পান। এলবিডব্লিউর ফাঁদে ফেলে তিনি এ সফলতা পান। দৃশ্যতঃ তাকে বেশ প্রাণোচ্ছল দেখাচ্ছিল। সবমিলিয়ে তিনি দুই উইকেট লাভ করেছিলেন। এরপর আর তাকে ইংল্যান্ড দলে খেলার জন্যে আমন্ত্রণ জানানো হয়নি।

ইংল্যান্ডের সমর্থকেরাও তাকে আরেকটি সুযোগের প্রত্যাশা করছিলেন। এ প্রসঙ্গে সাইমন ব্রাউন মন্তব্য করেন যে, আমার আরও কয়েকটি খেলায় অংশগ্রহণের ইচ্ছে ছিল। তবে, গ্লুচেস্টারশায়ারের মাইক স্মিথের ন্যায় অন্যান্য বামহাতি বোলারদের ক্ষেত্রেও একই ঘটনা ঘটেছে। প্রকৃতই কি ঘটেছে আমি জানি না। আন্তর্জাতিক ক্রিকেট থেকে উপেক্ষিত হলেও কাউন্টি ক্রিকেটে তিনি ঠিকই তার উচ্চমার্গের বোলার হিসেবে নিজেকে উপস্থাপিত করতেন।

তথ্যসূত্র
---------

1. ↑   ESPNcricinfo, ESPN, সংগ্রহের তারিখ: ২৬ ডিসেম্বর ২০২০

আরও দেখুন
---------

* মিন প্যাটেল
* গ্রাহাম স্টিভেনসন
* এক টেস্টের বিস্ময়কারী
* ডারহাম কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে সাইমন ব্রাউন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সাইমন ব্রাউন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বার্নার্ড কম্‌রি** (জন্ম ২৩শে মে , ১৯৪৭, সান্ডারল্যান্ড, যুক্তরাজ্য) একজন ব্রিটিশ ভাষাবিজ্ঞানী। তিনি জার্মানির লাইপ্‌ৎসিশে অবস্থিত মাক্স প্লাংক ইন্সটিটিউট অফ এভোলিউশনারি অ্যানথ্রপলজির ভাষাবিজ্ঞান বিভাগের অধ্যাপক ও পরিচালক। এছাড়া তিনি ইউনিভার্সিটি অফ ক্যালিফোর্নিয়া, স্যান্টা বারবারার ডিস্টিংগুইশড প্রফেসর অফ লিঙ্গুইসটিক্স। ১৯৮৫-৮৬ সালে তিনি নিউ গিনিতে ১২ মাস ধরে হারুয়াই ভাষার উপর হাতে কলমে কাজ করেন। ভাষিক বিশ্বজনীন উপাদান (Language Universals), শ্রেনীকরণবিজ্ঞান (typology), বাক্যতত্ত্ব (Syntax) ও অর্থবিজ্ঞান (Semantics) তার গবেষণার মূল প্রতিপাদ্য।

রচনাবলি (আংশিক)
---------------

* *The World's Major Languages* (ed.), New York: Oxford University Press 1987. আইএসবিএন ০-১৯-৫২০৫২১-৯.
* *Tense* (1985)
* *The languages of the Soviet Union, Cambridge University Press (Cambridge Language Surveys) 1981. আইএসবিএন ০-৫২১-২৩২৩০-৯ (hard covers) and আইএসবিএন ০-৫২১-২৯৮৭৭-৬ (paperback)*
* *Language Universals and Linguistic Typology: Syntax and Morphology* (1981)
* *Aspect: An Introduction to the Study of Verbal Aspect and Related Problems* (1976)

বহিঃসংযোগ
---------

* কম্‌রির হোমপেজ

|  |  |
| --- | --- |
|  | *এই ভাষাবিজ্ঞানী বিষয়ক নিবন্ধটি অসম্পূর্ণ। আপনি চাইলে এটি পরিবর্ধন করে* উইকিপিডিয়াকে সাহায্য করতে পারেন। |
**জগন্নাথ সরকার** (জন্ম ২রা জানুয়ারী ১৯৬৩) হলেন একজন ভারতীয় রাজনীতিবিদ যিনি ২০১৯ সালে রানাঘাট লোকসভা কেন্দ্রের সাংসদ নির্বাচিত হন ।

ব্যক্তিগত জীবন
--------------

জগন্নাথ সরকারের জন্ম ১৯৬৩ সালের ২রা জানুয়ারী পশ্চিমবঙ্গের বাঁকুড়া জেলায় ভীম চন্দ্র সরকার এবং ননী বালা সরকারের ঘরে। তিনি ১৯৮৪ সালে শান্তিপুর কলেজ থেকে কলাবিদ্যায় স্নাতক এবং ১৯৮৬-১৯৮৭ সালে কল্যাণী বিশ্ববিদ্যালয় থেকে বি এড ডিগ্রি অর্জন করেন।  ১৯৯৯ সালের ২রা নভেম্বর অর্পিতা সরকারের (বৈদ্য) সাথে বিবাহবন্ধনে আবদ্ধ হন; তাদের এক পুত্র এবং একটি কন্যা রয়েছে। জগন্নাথ সরকার পেশায় একজন শিক্ষক ও কৃষক।

রাজনৈতিক পেশা
-------------

সরকার ভারতীয় জনতা পার্টির নদিয়া জেলা শাখার সাধারণ সম্পাদক। মুকুটমণি অধিকারীর মনোনয়ন প্রত্যাখ্যান হওয়ার পরে, ২০১৯ সালের ১০ই এপ্রিল দল তাকে রানাঘাট আসন থেকে ২০১৯ সালের ভারতীয় সাধারণ নির্বাচনের জন্য প্রার্থী মনোনীত করেছিল।  ২৩ শে মে, তার নিকটতম প্রতিদ্বন্দ্বী, তৃণমূল কংগ্রেসের রূপালী বিশ্বাসকে পরাজিত করে তিনি লোকসভায় নির্বাচিত হয়েছিলেন।

তথ্যসূত্র
---------

1. ↑  "Jagannath Sarkar(Bharatiya Janata Party(BJP)):Constituency- Ranaghat(West Bengal) - Affidavit Information of Candidate"। *myneta.info*। সংগ্রহের তারিখ ২৮ জানুয়ারি ২০২১।
2. ↑  "Members : Lok Sabha"। *loksabhaph.nic.in*। সংগ্রহের তারিখ ২৮ জানুয়ারি ২০২১।
3. ↑  "মনোনয়নপত্র খারিজ মুকুটমণি অধিকারীর, রানাঘাটে বিজেপির প্রার্থী জগন্নাথ সরকার"। Sangbad Pratidin। ১০ এপ্রিল ২০১৯। সংগ্রহের তারিখ ২৩ মে ২০১৯।
4. ↑  "Ranaghat Election Results 2019 Live Updates: Jagannath Sarkar of BJP Wins"। News18। ২৩ মে ২০১৯। সংগ্রহের তারিখ ২৩ মে ২০১৯।
**জামালপুর (বিহার)** (ইংরেজি: Jamalpur) ভারতের বিহার রাজ্যের মুঙ্গের জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৫°১৮′ উত্তর ৮৬°৩০′ পূর্ব﻿ / ﻿২৫.৩° উত্তর ৮৬.৫° পূর্ব﻿ / 25.3; 86.5। সমুদ্র সমতল হতে এর গড় উচ্চতা হল ১৫১ মিটার (৪৯৫ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে জামালপুর (বিহার) শহরের জনসংখ্যা হল ৯৬,৬৫৯ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে জামালপুর (বিহার) এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Jamalpur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

|  |  |
| --- | --- |
|  | *এই বিহারের শহর ও ভূগোল-বিষয়ক নিবন্ধটি অসম্পূর্ণ। আপনি এটি সম্প্রসারিত করে উইকিপিডিয়াকে সাহায্য করতে পারেন।* |
**সিতা কাশেমী** (পশতু: سیتا قاسمي, ফার্সি: سيتا قاسمى‎‎‎) একজন আফগান গায়িকা, গীতিকার ও সুরকার। জন্ম ৬ এপ্রিল ১৯৮৩ সনে আফগানিস্তানের কাবুলে। ২০০৮ সনে আফগানিস্থানের সঙ্গীত জগতে প্রবেশ করেন। তিনি পশতু ও দারি ভাষায় গান গাইতে পারেন।

প্রথম জীবন
----------

ছোট বেলা থেকেই সিতা কাশেমী একজন বিখ্যাত গায়িকা হতে চেয়েছিলেন। কিন্তু দুর্ভাগ্যবশত, আফগানিস্তানে গৃহযুদ্ধ শুরু হয়ে যায়। সে সময়ে সিতার পরিবার তাকে নিয়ে পাকিস্থানে চলে যান। এবং একজন বয়স্ক ব্যক্তিকে বিয়ের করার আগপর্যন্ত তিনি সেখানেই ছিলেন। তার প্রথম বিবাহে তিনি অনেক কষ্ট ভোগ করেছেন যখন কিছুদিন পর তিনি জানতে পারেন তিনি তার স্বামীর প্রথম স্ত্রী নন। এতে তিনি মানসিকভাবে ভেঙ্গে পরেন। সিতা এই অবমাননাকর পরিস্থিতি থেকে মুক্তি পেতে তার স্বামিকে তালাক দেন। তার দুইটি সন্তান রয়েছে,তারা উভই জার্মানিতে থাকেন।

পেশা
----

সিতার সঙ্গীত জীবন শুরু হয় বিভিন্ন ছোট অনুষ্ঠানে প্রখ্যাত শিল্পিদের(জাওয়াদ শরীফ) গান গেয়ে। ঠিক এমনি এক অনুষ্ঠানে সিতার সাথে পরিচয় হয় ভ্যালি হেজাজি নামের এক ক্যামেরা ম্যানের সাথে, যিনি এখনো একজন ক্যামেরাম্যান। ভিলি সিতাকে জিজ্ঞেস করেছিলেন সে তার সাথে একযোগে কাজ করতে আগ্রহী কিনা। সীতা রাজি হন এবং রচনা করেন,'বিয়া তু' এবং 'দিলবারে মেহেরবান' নামক গানগুলি এবং তা পরিবেশনও করেন। এর পর তিনি 'বা তাসউইরাম' নামের একটা একক গান করেন।

পুরস্কার ও সম্মাননা
-------------------

বহিঃসংযোগ
---------

আরো দেখুন
---------

তথ্যসূত্র
---------

1. ↑  "Saeed Atlas🇦🇫🇩🇪 (@1atls) • Instagram photos and videos"। *www.Instagram.com*। সংগ্রহের তারিখ ১৮ মার্চ ২০১৯।
**শাবনম মোবারেজ** (জন্ম ২৭ আগস্ট ১৯৯৫) একজন আফগান নারী ফুটবল খেলোয়াড়। ২০১৬ সালে তিনি আফগানিস্তান জাতীয় ফুটবল দলের অধিনায়কের দায়িত্ব পালন করেন।

প্রাথমিক জীবন
-------------

শাবনাম আফগানিস্তানে জন্মগ্রহণ করেন, আফগানিস্তানে যুদ্ধের কারণে ২০০২ -২০০৩ সালে শাবনাম তার পরিবারের সাথে ডেনমার্কে চলে যান (২০০১-বর্তমান)। বাবা-মাকে না জানিতে তিনি রাস্তায় ছেলেদের সাথে ফুটবল খেলতে শুরু করেন এবং পরবর্তীতে তাকে পেশাদার ক্লাবের খেলার আমন্ত্রণ জানানো হয়েছিল, যা তিনি তার পিতামাতার অনুমতিতেই করেছিলেন। তিনি ড্যানিশ সিটি ক্লাবের হয়ে খেলেছিলেন।

খেলোয়াড়ী জীবন
---------------

### ক্লাব

#### আলবুর্গ

শাবনাম মোবারেজ ড্যানিশ ক্লাব আলবুর্গ বিকে’র হয়ে খেলে থাকেন।

### আন্তর্জাতিক

শাবনাম ডেনমার্কের মহিলা জাতীয় ফুটবল দলের হয়ে খেলার প্রস্তাব প্রত্যাখ্যান করেছিলেন এবং পরিবর্তে আফগানিস্তানের প্রতিনিধিত্ব করার সিদ্ধান্ত নেন। পছন্দ কারণ ব্যাখ্যা করতে গিয়ে তিনি বলেন, "আমরা দেশের জন্য ইতিবাচক কিছু আনতে চেষ্টা করছি। এই মহিলারা এত সাহসী যে তারা আমাকে আরও ভাল কিছু করার জন্য অনুপ্রাণিত করে এবং কারণ আমি একটি নিরাপদ দেশে বাস করি যাতে তাদের জন্য কঠোর পরিশ্রম করতে পারি।" She started playing for Afghanistan in 2014 ২০১৪ সালে তিনি আফগানিস্তানের হয়ে খেলতে শুরু করেন এবং ২০১৬ সাল থেকে দলের অধিনায়কত্ব করেছেন। স্ট্রাইকার হিসাবে জাতীয় দলের সাথে খেলা শুরু করার পর, শাবনাম বর্তমানে মিডফিল্ডারের অবস্থানে খেলছেন। 
২০১৮ সালের মার্চে, মোবারেজ জর্ডানের মৃত সাগর অঞ্চলে একটি প্রীতি ম্যাচ খেলারজন্য ২০টি ভিন্ন দেশের খেলোয়াড়দের একটি দলের অংশ ছিলেন।

কোচিং
-----

ডেনমার্কে একটি শরণার্থী ক্যাম্পে শাবনাম একটি মহিলা দলের কোচের দায়িত্ব পালন করছেন।

তথ্যসূত্র
---------

1. 1 2 3 4 5 6 7  "Exclusive: Story of Afghanistan Women Football Team Captain — Shabnam Mobarez"। *Sportswallah*। ২০১৮-০৩-১৭। ২০১৮-০৫-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৫-১৫।
2. 1 2 3 4 5  Wrack, Suzanne (৮ মে ২০১৮)। "Afghanistan captain Shabnam Mobarez on a footballing mission in Denmark"। *The Guardian*। Guardian Media Group। সংগ্রহের তারিখ ৮ মে ২০১৮।
3. ↑  "All-female team break world record with football match at lowest point on land | Goal.com" (ইংরেজি ভাষায়)। সংগ্রহের তারিখ ২০১৮-০৫-১৫।

বহিঃসংযোগ
---------

* পাকিস্তান ফুটবল ফেডারেশন এ শাবনমের প্রোফাইল
***ভালবাসার অনেক নাম*** একটি বাংলা রোমান্টিক চলচ্চিত্র। এটির পরিচালক তরুণ মজুমদার। মূল কাহিনী বিভূতিভূষণ বন্দ্যোপাধ্যায়। সিনেমাটি ২০০৬ সালে আলাদিন এন্টারটেইনমেন্ট এর অধীনে মুক্তি পায়। এটি উত্তম কুমারের নাতি গৌরব চট্টোপাধ্যায় এবং হেমন্ত মুখার্জির নাতনি মেঘা মুখার্জির প্রথম চলচ্চিত্র।

কাহিনী
------

তরুন বিমল বিলাসপুর গ্রামের স্কুল শিক্ষক হিসাবে আসে। সে আশ্রয় নেয় রেলস্টেশনের কাছের ফাঁকা কোয়ার্টারে। স্টেশনমাস্টার শশীবাবু ও তার স্ত্রী তাদের মেয়ে বুলবুলির সাথে লোভনীয় পাত্র বিমলের বিবাহের চেষ্টা করতে থাকেন। এই অবস্থায় বিমলকে উদ্ধার করেন গ্রামের দুই শুভাকাঙ্ক্ষী মনিরুল ও কৈলাশ। গ্রামের গৃহবধু বিনির সাথে ভাই বোনের মধুর সম্পর্ক গড়ে ওঠে বিমলের। বিনির বোন সুমির সাথে বিমলের বিবাহ ঠিক হয়, কিন্তু আরো ভাল চাকরির সুযোগ আসে বিমলের কাছে। তার দাদা বিলাসপুর গ্রাম থেকে তাকে নিয়ে যেতে এলে শেষ মূহুর্তে সে মত পালটায়। গ্রামের মানুষের ভালবাসাকে উপেক্ষা করে বিমল শহরে যেতে পারেনা।

অভিনয়
------

* গৌরব চট্টোপাধ্যায় - বিমল
* সৌমিত্র চট্টোপাধ্যায় - মনিরুল
* পরাণ বন্দ্যোপাধ্যায় - কৈলাশ
* মৌসুমী চট্টোপাধ্যায় - বিনি
* মেঘা মুখার্জী - সুমি
* মনোজ মিত্র - শশী
* তাপস পাল
* বিপ্লব চ্যাটার্জি
* বিপ্লবকেতন চক্রবর্তী

তথ্যসূত্র
---------

1. ↑  "What craft?"। সংগ্রহের তারিখ ৯ জুলাই ২০১৯।
2. ↑  "আনন্দবাজার পত্রিকা -anandaplus-entertainment-music-reviews-interviews"। *archives.anandabazar.com*। সংগ্রহের তারিখ ২০১৯-০৭-০৯।
ভারতীয় গ্রাম্য মন্দির
**মন্দির** (বাংলা উচ্চারণ: [মন্দির] (এই শব্দ সম্পর্কেশুনুন)) বলতে বুঝানো হয় কোন একটি বিশেষ ধর্মের ধর্মীয় বা আধ্যাত্মিক কার্যকলাপ যেমন প্রার্থনা ও বলিদান, বা অনুরূপ অনুষ্ঠানাদির জন্য সংরক্ষিত একটি স্থাপনার কাঠামোকে। হিন্দু, বৌদ্ধ, শিখ, জৈন প্রভৃতি ধর্মীয় স্থাপনার সাথে মন্দির শব্দটি যুক্ত।

হিন্দু মন্দির
-------------

মূল নিবন্ধ: হিন্দু মন্দির
বৃহদেশ্বর মন্দিরের সম্মুখভাগ
হিন্দু মন্দির হিন্দু ধর্মাবলম্বীদের উপাসনালয়। হিন্দু মন্দির একটি পৃথক স্থাপনা বা অন্য কোনো স্থাপনার অঙ্গরূপে প্রতিষ্ঠিত হতে পারে। হিন্দু মন্দিরের সর্বাপেক্ষা গুরুত্বপূর্ণ বৈশিষ্ট্য হল মূর্তির উপস্থিতি। সাধারণত যে দেবতার মন্দির, মন্দিরের কেন্দ্রে সেই দেবতার মূর্তি স্থাপিত হয়। মন্দিরে প্রধান দেবতার পাশাপাশি অন্যান্য দেবতাও পূজিত হতে পারেন। অবশ্য কোনো কোনো মন্দির একাধিক দেবতার উদ্দেশ্যে উৎসর্গিত হয়; আবার কোথাও কোথাও মূর্তির বদলে প্রতীকের পূজা হয়ে থাকে।

বৌদ্ধ মন্দির
------------

জৈন মন্দির
----------

মূল নিবন্ধ: জৈন মন্দির

শিখ মন্দির
----------

মেসোপটেমিয়ার মন্দির
--------------------

মিশরীয় মন্দির
--------------

মূল নিবন্ধ: মিশরীয় মন্দির

গ্রেকো-রোমান মন্দির
-------------------

মূল নিবন্ধসমূহ: গ্রিক মন্দির ও রোমান মন্দির

পৌত্তলিক মন্দির
---------------

জরথুস্ট্রীয় মন্দির
-------------------

তথ্যসূত্র
---------



|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
ওয়াশিংটন, ডি.সি.র বাউন্ডারি স্ট্রীটের জন্য ফ্লোরিডা এভিনিউ (ওয়াশিংটন, ডি.সি.) দেখুন।

কাওলুন টংয়ের নিকটবর্তী বাউন্ডারি স্ট্রীট।
**বাউন্ডারি স্ট্রীট** (চীনা: 界限街)হল কাওলুন, হংকংয়ে অবস্থিত একটি তিন-লেনের একমুখী রাস্তা। এটি পশ্চিমের তুং চাউ সড়কের সাথে পশ্চিম যুবরাজ এডওয়ার্ড সড়কের ছেদ থেকে শুরু হয়ে পূর্ব দিকে প্রাক্তন কাই তাক বিমানবন্দরের দিকে ধাবিত হয়েছে।

ইতিহাস
------

ঐতিহাসিকভাবে এই সড়কটি কাওলুনের দক্ষিণ ও উত্তর অংশের (নতুন কাওলুন) মধ্যকার সীমানা নির্দেশ করে। দক্ষিণ কাওলুনই কুইং রাজ্য থেকে গ্রেট ব্রিটেন ১৮৬০ সালে নিয়ে নেয়, অ্যারো যুদ্ধের পর বেইজিং চুক্তি অনুসারে। ১৮৯৮ সালে পিকিং-এর দ্বিতীয় সনদ অনুযায়ী ৯৯ বছরের জন্য উত্তর কাওলুন যুক্তরাজ্য কর্তৃক ইজারা নেওয়া হয়। ইজারা নেওয়ার পর এই সীমানার নাম **বাউন্ডারি লাইন** থেকে রাখা হয় **ওল্ড ফ্রন্টিয়ার লাইন**।

প্রাথমিকভাবে এই স্থানে কোনো সড়ক ছিল না, তবে ১৯৩৪ সালে কাওলুন শহরটির উন্নয়নের সাথে সাথে জমি কর এবং জমির ইজারার ব্যাপারে সুবিধার জন্য হংকং সরকার একটি সড়ক নির্মাণ করে। নির্মাণের প্রথম দিকে পূর্ব এবং পশ্চিম অংশ সাগরের (ভিক্টোরিয়া হারবার) নিকটে ছিল, তবে বর্তমানে জমি ভরাট করার মাধ্যমে এ গঠনের পরিবর্তন আনা হয়েছে। পূর্বাংশে কেইকু বিমানবন্দর নির্মাণের জন্য এমনটা ঘটে। তবে ঐতিহাসিকভাবে গুরুত্বপূর্ণ এ শহরের সড়কে বা এর আশেপাশে কোনো ধরনের ঐতিহাসিক স্থাপনা নেই।

এই সীমানা উঁচু ধরনের নানান বাঁশের বেঁড়া দিয়ে আচ্ছাদিত। এর ফলে চীনা কাওলুন ও ব্রিটিশ কাওলুনের মধ্যকার চোরাচালানি প্রতিরোধ করা সম্ভব হত। এই কলোনিতে নতুন সাম্রাজ্যের অন্তর্ভুক্তির পরে সীমানাটি অনেকটাই অপ্রচলিত হয়ে পড়ে।

যদিও সড়কটি ঐতিহাসিক সীমানা নির্দেশ করেম তবুও উত্তরের ইজারা নেবার ৩০ বছরের মধ্যে ১৯৩৪ সাল পর্যন্ত এই সড়কের কোনো অস্তিত্ব ছিল না। কাওলুন টং এর উন্নতি তরান্বিত করার জন্য এবং সেইসাথে উত্তর ও দক্ষিণ সীমানার মধ্যকার জমিকর হিসাবের সুবিধার জন্য এই রাস্তা নির্মাণ করা হয়।

বর্তমান
-------

বর্তমান সময়ে নতুন কাওলুন অনেকাংশেই নতুন সাম্রাজ্যের অন্তর্ভুক্ত হিসেবে ধরা হয় না, বরং কাওলুনের শহুরে অঞ্চল হিসেবেই ধরা হয় (বাউন্ডারী স্ট্রীটের উভয় পাশে)।

প্রশাসনিকভাবে পূর্ব রেলপথের পশ্চিমে এই সড়কের অংশ ইয়াউ সিম মং জেলা ও শাম সুই পো জেলার মধ্যকার সীমানা নির্দেশ করে।

১ জুলাই ১৯৯৭ তারিখে বাউন্ডারি স্ট্রীটের উভয় পাশের সার্বভৌমত্ব যুক্তরাজ্য থেকে হংকং-এর বাকি অংশসহ চীনের কাছে সমর্পিত হয়।

আরো দেখুন
---------

* হংকং-এর ইতিহাস
* নতুন সাম্রাজ্যসমূহ
* কাওলুন
* পিকিং-এর সনদ
* নানজিং-এর চুক্তি
* হংকং সাম্রাজ্য বর্ধন সনদ
* হংকং-এর সড়ক ও রাস্তাসমূহ

তথ্যসূত্র
---------

1. ↑  "ong Kong Fun in 18 District - Sham Shui Po District" (ইংরেজি ভাষায়)। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬।

বহিঃসংযোগ
---------


উইকিমিডিয়া কমন্সে **বাউন্ডারি স্ট্রীট** সংক্রান্ত মিডিয়া রয়েছে।

* গুগল মানচিত্রে বাউন্ডারী স্ট্রীট
**বাউরিশোল** ভারতের পশ্চিমবঙ্গের বাঁকুড়া জেলার সিমলাপাল থানার একটি গ্রাম।

গ্রাম সম্পর্কে
--------------

বাউরিশোলের প্রাকৃতিক সৌন্দর্য
প্রাকৃতিক পরিবেশের জন্য গ্রামটি বড়ো সুন্দর। বড় বাঁধ নামে একটি বড় পুকুর গ্রামে অবস্থিত।

মন্দির
------

গ্রামটিতে মদনমোহন মন্দির, বুড়াকুন্দরা মন্দির, দুটি মা কালীর মন্দির, হনুমান মন্দির ও একটি আটচালা রয়েছে।

গ্রামের জনসংখ্যা
----------------

২০১১ সালের আদম শুমারি অনুসারে, এই শহরের জনসংখ্যা ৬৮৫ জন।

শিক্ষা
------

বাউরিশোল প্রাথমিক বিদ্যালয় নামে গ্রামে একটি প্রাথমিক বিদ্যালয় আছে।

ইতিহাস
------

গ্রামটি প্রতিষ্ঠা করেছিলেন দুজন উৎকল ব্রাহ্মণ, অযোধ্যারাম পাইন এবং বজ্জুরাম পাইন। অঞ্চলটি ভালাইডিহার জমিদার দ্বারা শাসিত ছিল। গঙ্গাধর পাইন ৬০০ বিঘা বনভূমি এবং ১০০ বিঘা জমি কিনেছিলেন। নিত্যানন্দ পাইন ছিলেন গ্রামের প্রথম মোড়ল। ভালাইডিহার জমিদার তাঁকে মোড়ল উপাধি দিয়েছিলেন এবং জমিদার তাঁকে ৭৫ বিঘা জমি উপহার দিয়েছিল। পরে ঈশান পাইন গ্রামের মোড়ল হন। এই গ্রামের ইতিহাস গ্রামবাসীদের কাছে গৌরবময়।

ভূগোল
-----

বাউরিশোল বড় বাঁধ
এই গ্রামটি কৃষি নির্ভর। এটি 22 ° 59 '32 "উত্তর অক্ষাংশ এবং 87 ° 03' 27" পূর্ব দ্রাঘিমাংশের মধ্যে অবস্থিত। কৃষিতে সেচ ব্যবস্থার জন্য বাউরিশোল বড় বাঁধ অত্যন্ত গুরুত্বপূর্ণ। গ্রামটি প্রাকৃতিক সৌন্দর্যের জন্য সুন্দর।
**নিঝুম রুবিনা** একজন বাংলাদেশী মডেল এবং চলচ্চিত্র অভিনেত্রী। তিনি জন্ম গ্রহণ করেছেন বিজয়পুর,কুমিল্লা,বাংলাদেশে। ২০০৮-এ গ্রামীণফোনের টেলিভিশন বিজ্ঞাপনে মডেলিং করে তার কর্মজীবন শুরু করেন। এর পরেও আরো অনেক বিজ্ঞাপনে তিনি অংশগ্রহণ করেছেন। যেমন: কফি কাপ চকলেট,শরীফ মেলামাইন,রাঙ্গা পরী মেহেদী রাঙ্গা পরী কেশ তেল এবং আরো অনেক।

কর্মজীবন
--------

তিনি ঢালিউডে পর্দাপন করেন জাকির হোসেন রাজু পরিচালিত ২০১৩-এর এর বেশি ভালবাসা যায়না চলচ্চিত্রে উঠতি অভিনেতা সায়মন সাদিকের সঙ্গে অভিনয়ের মাধ্যমে। এটি ছিল তারঁ প্রথম সফল বাণিজ্যিক চলচ্চিত্র। ২০১৪-এ মুক্তি পায় পরিচালক আবুল কালাম আজাদের পরিচালিত তারঁ অন্য আরেকটি চলচ্চিত্র অনেক সাধনার পরে। ২০১৬-তে মুক্তি পায় রোমান্টিক চলচ্চিত্র অস্তিত্ব, যেটিতে প্রধান চরিত্রে অভিনয় করেন আরেফিন শুভ এবং নুসরাত ইমরোজ তিশা। তিনি কৃষ্টির জ্বালা নামে অন্য আরেকটি চলচ্চিত্রেও অভিনয় করেছেন যেটি পরিচালনা করেছেন নূর মোহাম্মদ মনি। কিন্তু চলচ্চিত্রটি এখনও মুক্তি পায়নি। আরো কয়েকটি ঢালিউড চলচ্চিত্রে এবং টেলিভিশন বিজ্ঞাপনেও তিনি অভিনয় করছেন।

চলচ্চিত্র জীবন
--------------

Key| যেসব চলচ্চিত্র এখনো মুক্তি পায়নি | চিহ্নিত চলচ্চিত্র এখনো মুক্তি পায়নি |

* ২০১৩ - এর বেশি ভালোবাসা যায়না
* ২০১৪ - অনেক সাধনার পরে
* ২০১৬ - অস্তিত্ব
* কৃষ্টির জ্বালাFilm has yet to be released
* মেঘকন্যা
* জান রেFilm has yet to be released
* অসমাপ্ত প্রেমের গল্পFilm has yet to be released

তথ্যসূত্র
---------

1. ↑  "নিঝুম রুবিনা"। Priyo। ২০১৬-১০-১০ তারিখে মূল থেকে আর্কাইভ করা। সংগ্রহের তারিখ ২০১৬-১০-০৭।
2. ↑  "নিঝুম রুবিনা'র নতুন ছবি"। *Prothom Alo*। সংগ্রহের তারিখ ২০১৬-১০-০৭।

বহিঃসংযোগ
---------

* ইন্টারনেট মুভি ডেটাবেজে নিঝুম রুবিনা (ইংরেজি)
* ফেসবুকে নিঝুম রুবিনা উইকিউপাত্তে এটি সম্পাদনা করুন
এটি গ্রেগরীয় বর্ষপঞ্জী অনুযায়ী ৪৫০-এর দশক। এটি শুরু হয়েছে ১লা জানুয়ারি, ৪৫০ থেকে এবং শেষ হয়েছে ৩১ ডিসেম্বর, ৪৫৯ তারিখে।

ঘটনা
----

### ৪৫০

এই অনুচ্ছেদটি ৪৫০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫১

এই অনুচ্ছেদটি ৪৫১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫২

এই অনুচ্ছেদটি ৪৫২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫৩

এই অনুচ্ছেদটি ৪৫৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫৪

এই অনুচ্ছেদটি ৪৫৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫৫

এই অনুচ্ছেদটি ৪৫৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫৬

এই অনুচ্ছেদটি ৪৫৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫৭

এই অনুচ্ছেদটি ৪৫৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫৮

এই অনুচ্ছেদটি ৪৫৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৫৯

এই অনুচ্ছেদটি ৪৫৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
এটি শুরু হয়েছে ৪৪০ থেকে
এটি গ্রেগরীয় বর্ষপঞ্জী অনুযায়ী ৪৪০-এর দশক। এটি শুরু হয়েছে ১লা জানুয়ারি, ৪৪০ থেকে এবং শেষ হয়েছে ৩১ ডিসেম্বর, ৪৪৯ তারিখে।

ঘটনা
----

### ৪৪০

এই অনুচ্ছেদটি ৪৪০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪১

এই অনুচ্ছেদটি ৪৪১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪২

এই অনুচ্ছেদটি ৪৪২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪৩

এই অনুচ্ছেদটি ৪৪৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪৪

এই অনুচ্ছেদটি ৪৪৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪৫

এই অনুচ্ছেদটি ৪৪৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪৬

এই অনুচ্ছেদটি ৪৪৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪৭

এই অনুচ্ছেদটি ৪৪৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪৮

এই অনুচ্ছেদটি ৪৪৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৪৯

এই অনুচ্ছেদটি ৪৪৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
এটি গ্রেগরীয় বর্ষপঞ্জী অনুযায়ী ৪৬০-এর দশক। এটি শুরু হয়েছে ১লা জানুয়ারি, ৪৬০ থেকে এবং শেষ হয়েছে ৩১ ডিসেম্বর, ৪৬৯ তারিখে।

ঘটনা
----

### ৪৬০

এই অনুচ্ছেদটি ৪৬০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬১

এই অনুচ্ছেদটি ৪৬১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬২

এই অনুচ্ছেদটি ৪৬২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬৩

এই অনুচ্ছেদটি ৪৬৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬৪

এই অনুচ্ছেদটি ৪৬৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬৫

এই অনুচ্ছেদটি ৪৬৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬৬

এই অনুচ্ছেদটি ৪৬৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬৭

এই অনুচ্ছেদটি ৪৬৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬৮

এই অনুচ্ছেদটি ৪৬৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৬৯

এই অনুচ্ছেদটি ৪৬৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**জ্যামাইকার ভূতত্ত্ব** মূলত ক্রিটাসিয়াস থেকে নিওজিন যুগের শিলা দ্বারা গঠিত। জ্যামাইকার স্থলভিত্তি হিসাবে রয়েছে ক্রিটাসিয়াস দ্বীপ চাপ এবং পিছন-চাপ অববাহিকা ক্রম যা একটি সাবডাকশন জোনের উপরে গঠিত। উপরিভাগ প্রধানত ইওসিন থেকে মায়োসিন অগভীর পানির চুনাপাথরের, যা দ্বীপের উত্তরে গোনেভ মাইক্রোপ্লেটের দক্ষিণ প্রান্তে বাঁধা প্রধান অভিঘাত-হড়কানো চ্যুতি সাথে সংযত বাঁক থাকার কারণে উত্তোলিত হয়েছে।

ক্রিটাসিয়াস
------------

এই বয়সের শিলাগুলি ছোট চুনাপাথরের মধ্যে অন্তর্নির্মিত একটি সিরিজ হিসাবে ঘটে।

ফাটল অববাহিকা
-------------

প্যালিওজিনের সময় রিফটিংয়ের ফলে ফাটল অববাহিকা তৈরি হয়েছিল যেখানে ক্ল্যাস্টিক পাথরের ঘন ক্রম জমা হয়েছিল যা জন ক্রো এবং ওয়াগওয়াটার বেল্টে দ্বীপের পূর্ব প্রান্তে উন্মুক্ত ছিল।

চুনাপাথর
--------

ইওসিনের সময়, পুরো নিকারাগুয়ান রাইজ জুড়ে চুনাপাথর জমা শুরু হয়েছিল। জ্যামাইকায় প্রধান চুনাপাথর ইউনিট হল হোয়াইট লাইমস্টোন গ্রুপ, যা দ্বীপের পৃষ্ঠের এক্সপোজার, বিশেষ করে এর কেন্দ্রীয় অংশগুলির উপর আধিপত্য বিস্তার করে এবং বিশুদ্ধ চুনাপাথর এবং ডলোমাইট নিয়ে গঠিত। স্থানীয়ভাবে নিম্নতম চুনাপাথর হল হলুদ চুনাপাথর গোষ্ঠী, যা অন্তর্মুখী চুনাপাথর এবং অন্যান্য ক্ল্যাস্টিক শিলা নিয়ে গঠিত।

 প্রধান স্ট্রাইক-স্লিপ ফল্ট জোনের তুলনায় জ্যামাইকার অবস্থান

বাঁক বাঁধা
----------

লেট মিয়োসিনের সময়, ক্যারিবীয় প্লেটের উত্তর-পূর্ব সীমানা বরাবর বাহামা প্ল্যাটফর্মের সাথে সংঘর্ষ শুরু করে। এর ফলে হিস্পানিওলা দ্বীপ এবং জ্যামাইকার পশ্চিমে মিড-কেম্যান স্প্রেডিং সেন্টার , এনরিকুইলো-প্ল্যান্টেন গার্ডেন ফল্ট জোন এবং ওয়ালটন ফল্ট জোন এর মধ্যে দুটি নতুন অভিঘাত-হড়কানো চ্যুতি জোন তৈরি হয়েছে। এই ফল্ট জোনগুলি এখন গোনাভ মাইক্রোপ্লেটের দক্ষিণ সীমানার অংশ। ফল্ট জোনগুলির মধ্যে প্রধান ডান-স্টেপিং অফসেট একটি সংযত বাঁক তৈরি করে এবং ট্রান্সপ্রেশন এবং উত্তোলনের দিকে পরিচালিত করে যা আজও সক্রিয় এবং এ কারণেই জ্যামাইকা দ্বীপ এখন সমুদ্রপৃষ্ঠ থেকে অনেক উপরে।

তথ্যসূত্র
---------

 

1. 1 2 3  Mitchell S.F. (২০১৬)। "The Geology of Jamaica"।
2. ↑  
Mann, P.; Taylor, F.W. (১৯৯৫)। "Actively evolving microplate formation by oblique collision and sideways motion along strike-slip faults: An example from the northeastern Caribbean plate margin": 1–69। ডিওআই:10.1016/0040-1951(94)00268-E।
3. ↑  Mann P.; Demets C. (২০০৭)। "Toward a better understanding of the Late Neogene strike-slip restraining bend in Jamaica: geodetic, geological, and seismic constraints"। *Tectonics of Strike-slip Restraining and Releasing Bends*। Geological Society, London, Special Publications। পৃষ্ঠা 239–253। আইএসবিএন 9781862392380।
বাহরি মামলুকদের আধিপত্য (লাল)
**সাইদ বারাকাহ** (১২৬০-১২৮০; আসল নাম: **মুহাম্মদ বারাকাহ কান** (আরবি: محمد بركة قان‎‎), রাজকীয় নাম: **মালিকুস সাইদ নাসিরুদ্দিন বারাকাহ** ( الملك السعيد ناصر الدين بركة ) ছিলেন একজন মামলুক সুলতান যিনি তার পিতা বাইবার্সের মৃত্যুর পর ১২৭৭ থেকে ১২৭৯ সাল পর্যন্ত শাসন করেছিলেন। তার মা *বারকা খান* ছিলেন একজন প্রাক্তন খোয়ারাজমীয় আমীরের কন্যা ।

বারাকাহ কায়রোতে জন্মগ্রহণ করেন। তার উত্তরাধিকার সুষ্ঠুভাবেই চলছিল। কিন্তু তখন সাইদ তার পিতার প্রশাসন থেকে আমিরদের ক্ষমতা সীমিত করার সিদ্ধান্ত নেন। তার পিতার একজন ভাইসরয় সন্দেহজনক পরিস্থিতিতে মারা যান। অন্যদের জেলে পাঠানো হয় এবং তারপর ছেড়ে দেওয়া হয়। তাদের জায়গায় সাইদ তার নিজের মামলুকদের পদোন্নতি দেন। তিনি ১২৭৯ সালে সিলিসিলীয় আর্মেনিয়া এবং কালআতুর রুম আক্রমণ করার জন্য সবচেয়ে শক্তিশালী দুই আমির কালাউন এবং বায়সারিকে পাঠান। তাদেরকে ক্ষমতার আসন থেকে দূরে রাখার উপায় হিসাবে তিনি এই পরিকল্পনা করেন। প্রত্যেকের সাথে দশ হাজার সৈন্য ছিল। সাইদের পরিকল্পনা ছিল তাদের ফিরে আসার পর তাদের দুজনকেই গ্রেপ্তার করা হবে। কিন্তু অন্য একজন আমির, কুভেন্দুক তাদের পরিকল্পনা সম্পর্কে সতর্ক করেছিলেন। তারা সতর্কভাবে ফিরে আসলে, সাইদকে পদত্যাগ করতে বাধ্য করেন। কালাউনের অভিভাবকত্বে তার জায়গায় তার সাত বছর বয়সী ভাই সুলামিশকে সিংহাসনে বসানো হয়েছিল। কালাউনই মূলতঃ তখন ও পরবর্তী সময়ে কার্যকর সুলতান হয়েছিলেন।

ব্যক্তিগত জীবন
--------------

তার একমাত্র স্ত্রী ছিলেন গাজিয়া খাতুন। তিনি ছিলেন সুলতান কালাউনের কন্যা। ২৮ মে ১৯৭৬ সালে পাঁচ হাজার দিনার মোহরানা নিয়ে তার সাথে তার বাগদান সম্পন্ন হয়। ১২৭৭ সালের ৮ জুন বিবাহ হয়েছিল। তিনি ১২৮৮ আগস্ট মাসে মারা যান।

মৃত্যু
------

তাকে জর্ডানের কারাক দুর্গে নির্বাসিত করা হয়। তিনি ১২৮০ সালে সেখানে মারা যান।

তথ্যসূত্র
---------

1. ↑  Burgoyne, Michael Hamilton (১৯৮৭)। *Mamluk Jerusalem*। পৃষ্ঠা 110। আইএসবিএন 090503533X।
2. 1 2  Northrup, Linda (১৯৯৮)। *From Slave to Sultan: The Career of al-Mansur Qaldwun and the Consolidation of Mamluk Rule in Egypt and Syria (678-689 A.H./1279-1290 A.D.)*। পৃষ্ঠা 75, 142। আইএসবিএন 3-515-06861-9।

* রেউভেন আমিতাই-প্রিস (1995), *মঙ্গোল এবং মামলুকস: দ্য মামলুক-ইলখানিদ যুদ্ধ, 1260-1281*, পিপি। 179-225। ক্যামব্রিজ ইউনিভার্সিটি প্রেস,আইএসবিএন ০-৫২১-৪৬২২৬-৬ ।

|  |
| --- |
| সাইদ বারাকাহ **বাহরি রাজবংশ****মামলুক সালতানাত** এর ক্যাডেট শাখা**জন্ম:** ১২৬০  **মৃত্যু:** ১২৮০ |
| রাজত্বকাল শিরোনাম |
|
| পূর্বসূরীযাহিরুদ্দিন বাইবার্স | **মিশর ও শামের সুলতান**৩ জুলাই ১২৭৭ – আগস্ট ১২৭৯ | উত্তরসূরীবদরুদ্দিন সোলামিশ |
|
**গুলজার আহমদ চৌধুরী** বাংলাদেশি রাজনিতিবিদ ও মুক্তিযুদ্ধের সংগঠক যিনি সুনামগঞ্জ-৩ আসনের সংসদ সদস্য ছিলেন।

জন্ম ও প্রাথমিক জীবন
--------------------

গুলজার আহমদ ১৯৩৭ সালে সুনামগঞ্জের দিরাইয়ের হাতিয়া গ্রামে জন্মগ্রহণ করেন। তার স্ত্রী সৈয়দা জেবুনেছা খাতুন কিশোরী মোহন বালিকা বিদ্যালয়ের শিক্ষক ছিলেন। গুলজার দম্পতি এক ছেলে ও দুই কন্যা।

তিনি জগন্নাথপুর উচ্চ বিদ্যালয় থেকে ১৯৫৬ সালে মেট্রিক পরীক্ষা পাশ করে সুনামগঞ্জ কলেজে ভর্তি হন। তার রাজনৈতিক কর্মকান্ডের ফলে তৎকালীন সরকারী (মুসলিমলীগ) আদেশে তিনি কলেজ থেকে বহিস্কৃত হন এবং ১৯৫৮ সালে তিনি কারাগার থেকে পরীক্ষা দিয়ে আই.এ পাশ করেন। ১৯৬৩ সালে তিনি এম সি কলেজে ভর্তি হন। ১৯৬৪ সালে তিনি বি.এ পরীক্ষা দিয়ে রাজনীতিতে বেশী সক্রিয় থাকায় অকৃতকার্য হলে ১৯৬৬ সালে তিনি মাদারীপুর সরকারি কলেজ থেকে বি.এ পাশ করেন এবং পরে ঢাকা বিশ্ববিদ্যালয়ের আইন বিভাগে ভর্তি হন তবে কোন পরীক্ষা দেন নি।

রাজনৈতিক জীবন
-------------

গুলজার আহমদ স্কুল জীবন থেকে রাজনীতি শুরু করেন। ১৯৬২ সালে সিলেটে সামরিক আইন বিরোধী আন্দোলন সংগঠনে অত্যন্ত বলিষ্ট ভূমিকা পালন করেন। ১৯৬৩ সালে সিলেট জেলা ছাত্র ইউনিয়নের সাধারণ সম্পাদক ও পরবর্তীতে ১৯৬৩ সালে তিনি এই সংগঠনের সভাপতি নির্বাচিত হন। তিনি ১৯৬৫ সালে ছাত্র ইউনিয়নের কেন্দ্রীয় সম্মেলনে কাউন্সিল অধিবেশনে সভাপতিত্ব করেন। তার সভাপতিত্বে সাবেক মন্ত্রী মতিয়া চৌধুরী সভাপতি ও সাইফ উদ্দিন আহমদ মানিক ছাত্র ইউনিয়ন কেন্দ্রীয় কমিটির সাধারণ সম্পাদক নির্বাচিত হন। ১৯৬৬-৬৯ সালে তিনি সিলেট মহকুমা ন্যাপের সাধারণ সম্পাদক ও জেলা কমিটির যুগ্ম সম্পাদক নির্বাচিত হন। তিনি প্রথমে ন্যাশনাল আওয়ামী পার্টির সাংগঠনিক সম্পাদক, পরে যুগ্ম সম্পাদক হিসেবে কাজ করেন।

১৯৭১ সালে তিনি মুক্তিযুদ্ধের অন্যতম সংগঠক ছিলেন। মুক্তিযুদ্ধ চলাকালে তিনি মেঘালয়ের "বালাট ইয়থ" ক্যাম্পের প্রধান হিসাবে কাজ করেন। মুক্তিযুদ্ধ পরবর্তীকালে ১৯৭২ থেকে ১৯৯৫ সাল পর্যন্ত তিনি ছিলেন সিলেট জেলা ন্যাপের সাধারণ সম্পাদক। ১৯৭৫ সালে ‘বাকশাল’ গঠিত হলে তিনি ‘বাকশালে’ যোগ দেন। পরে ন্যাপ ভেঙে যায় এবং গণতন্ত্রী পার্টি গঠিত হলে তিনি গণতন্ত্রী পার্টির রাজনীতির সাথে যুক্ত ছিলেন। ১৯৯৫ সালে তিনি বিএনপিতে যোগদান করে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে সুনামগঞ্জ-৩ আসন থেকে সংসদ সদস্য নির্বাচিত হয়েছিলেন। এর পর আর রাজনীতিতে সক্রিয় ছিলেন না।

মৃত্যু
------

গুলজার আহমদ চৌধুরী ২৬ নভেম্বর ২০১৯ সালে ঢাকায় মৃত্যুবরণ করেন।

তথ্যসূত্র
---------

1. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "আ'লীগে মান্নান এগিয়ে জোটের দুশ্চিন্তায় বিএনপি"। *Jugantor*। সংগ্রহের তারিখ ২০১৯-০৮-২৫।
3. 1 2  sylhetview24.com। "সুনামগঞ্জের ৫টি আসনে ২১ জনের মনোনয়নপত্র সংগ্রহ"। *www.sylhetview24.net*। ২০১৯-০৮-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৫।
4. 1 2 3 4  তবারক হোসেইন (২৯ নভেম্বর ২০১৯)। "চলে গেলেন গুলজার আহমেদ"। *দৈনিক প্রথম আলো*। ১২ মে ২০২২ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০২১।
5. ↑  sylhetview24.com। "স্ত্রীর লাশ দাফনের প্রস্তুতি কালে সুনামগঞ্জের সাবেক এমপির মৃত্যু"। *www.sylhetview24.net*। ২০১৯-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-১১-২৬।
6. ↑  "স্ত্রীকে দাফনের প্রস্তুতির সময় সাবেক এমপি গুলজারের মৃত্যু | Purboposhchimbd"। *Purboposchim*। সংগ্রহের তারিখ ২০১৯-১১-২৬।
**সাইন্টিফিক আমেরিকান** একটি মার্কিন জনপ্রিয় বিজ্ঞান সাময়িকী যা ১৮৪৫ সালের ২৮ আগস্ট থেকে নিয়মিত প্রকাশিত হচ্ছে। প্রথমে সাপ্তাহিক হিসেবে শুরু হলেও পরবর্তীতে এটি মাসিক ভিত্তিতে প্রকাশিত হতে শুরু করে এবং এখনও সেভাবেই প্রকাশিত হচ্ছে। এটি মার্কিন যুক্তরাষ্ট্রের সবচেয়ে প্রাচীন পত্রিকা যা নিয়মিত প্রকাশিত হচ্ছে। এটি পাঠকদের কাছে নব নব আবিষ্কার এবং উদ্ভাবনমূলক গবেষণার তথ্য পরিবেশন করে থাকে।

সমগ্র দুনিয়ার বিজ্ঞানপ্রিয় মানুষের কাছে এটি নিয়মিত বিজ্ঞান ও প্রযুক্তি জগতের খবরাখবর তুলে ধরে। পত্রিকাটির প্রবন্ধগুলো এমনভাবে লেখা হয় যেন যে কোন উৎসাহী শিক্ষিত মানুষ তা হৃদয়ঙ্গম করতে পারে। বিখ্যাত বিজ্ঞান সাময়িকী নেচারের মত এর লেখাগুলো সংশ্লিষ্ট বিষয়ের বিশেষজ্ঞ দ্বারা পুঙ্খানুপুঙ্খরুপে যাচাই (Peer Review) করা হয় না। সাধারণ মানুষের কাছে বিষয়টি উপভোগ্য করে তোলাই এর মুখ্য উদ্দেশ্য। বর্তমানে সায়েন্টিফিক আমেরিকানের সার্কুলেশন যুক্তরাষ্ট্রে ৫,৫৫,০০০ এবং সারা বিশ্বে ৯০,০০০ (ডিসেম্বর, ২০০৫)।

ইতিহাস
------

প্রকাশক ও আবিষ্কারক Rufus M. Porter ১৮৪৫ সালে সাইন্টিফিক আমেরিকান প্রতিষ্ঠা করেন। সে সময় এটি একটি চারপাতার সাপ্তাহিক পত্রিকা ছিল। প্রথম দিকে মূলত যুক্তরাষ্ট্রের পেটেন্ট অফিসে কি ঘটছে সে বিষয়গুলি এই পত্রিকায় স্থান পেত। এছাড়াও অবিরাম গতির যন্ত্র সহ অন্যান্য আরো যন্ত্র আবিষ্কারের উপর প্রচুর লেখা পত্রিকাটিতে স্থান পেত। প্রথম প্রকাশের মাত্র দশ মাস পর Alfred Ely Beach এবং Orson Desaix Munn এর নিকট পত্রিকাটি বিক্রি হয়ে যায়। দ্বিতীয় বিশ্বযুদ্ধ চলাকালীন পত্রিকাটির বিক্রি খুব কমে যায়। ১৯৪৮ সালে, তিনজন অংশীদার মিলে একটি নতুন বিজ্ঞান বিষয়ক পত্রিকা বের করার পরিকল্পনা করেন, যার নাম ঠিক করেন— ‘দ্যা সায়েন্স’। পরিকল্পনার অংশ হিসাবে তারা সায়েন্টিফিক আমেরিকার সকল সম্পত্তি কিনে নেন এবং নতুন পত্রিকায় এর ডিজাইন ও মনোগ্রাম ব্যবহার শুরু করেন। এই তিনজন অংশীদার (Gerard Piel, Dennis Flanagan, এবং Donald H. Miller, Jr.) কার্যত একটি নতুন পত্রিকার প্রকাশনা শুরু করেছিলেন।

তথ্যসূত্র
---------

1. ↑  "Press Room"। Scientific American। ২০০৯-০৮-১৭। ২০১২-০১-১৯ তারিখে মূল থেকে আর্কাইভ করা। সংগ্রহের তারিখ ২০১২-০১-২৪।
2. ↑  Lewenstein, B. V. (1989). Magazine Publishing and Popular Science After World War II. American Journalism, 6(4), 218-234.

বহিঃসংযোগ
---------

* অনলাইন সংস্করণ - বর্তমান ইস্যুর নিবন্ধগুলো বিনামূল্যে পড়া যায়।
* অনলাইন আর্কাইভ ১৯৯৩ সাল থেকে বর্তমান পর্যন্ত ইস্যুগুলো বিনামূল্য পড়া যায়না।
	+ আর্কাইভ সম্বন্ধনীয় তথ্য
* অনলাইন আর্কাইভ ১৮৪৬ থেকে ১৮৬৯ পর্যন্ত ইস্যুগুলোর সংগ্রহ।
**গুল বুখারী** একজন ব্রিটিশ পাকিস্তানি উদার সাংবাদিক এবং কলামিস্ট যিনি পাকিস্তান সেনাবাহিনীর সমালোচনার জন্য পরিচিত।  তিনি লাহোরে অবস্থিত, বুখারী *দ্য নেশন* এবং কালের বর্তমান বিষয় বিশ্লেষক ওয়াক্ট নিউজের কলামিস্ট । 

জুন ২০১৮ সালে, পাকিস্তান সেনাবাহিনীর মাধ্যমে তাকে কয়েক ঘণ্টা ধরে অপহরণ করা হয়েছিল, অভিযোগ করা হয়েছিল।

প্রাথমিক জীবন এবং শিক্ষা
------------------------

বুখারী ১৯৬৬ সালে একটি সামরিক পরিবারে জন্মগ্রহণ করেছিলেন। তার বাবা মেজর জেনারেল রেহমত আলী শাহ বুখারী ছিলেন পাকিস্তান সেনাবাহিনীর জেনারেল এবং বাহওয়ালনগরের যুদ্ধের জন্য একাত্তরে সজ্জিত ছিলেন। 

বুখারী কিন্নার্ড কলেজ এবং লাহোর ইউনিভার্সিটি অফ ম্যানেজমেন্ট সায়েন্স বিষয়ে স্নাতক ছিলেন।

তথ্যসূত্র
---------

1. ↑  "Who is Gul Bukhari?"। জুন ৬, ২০১৮।
2. ↑  "Relief after abducted journalist is freed"। জুন ৬, ২০১৮ – www.bbc.com-এর মাধ্যমে।
3. ↑  "Gul Bukhari"। *www.aljazeera.com*।
4. ↑  Gabol, Dawn com | Imran (জুন ৬, ২০১৮)। "Journalist Gul Bukhari home after hours-long 'abduction' in Lahore"। *DAWN.COM*।
5. ↑  "Pakistani journalist Asad Kharal beaten up near Lahore airport"। *Daily Pakistan Global*। জুন ৬, ২০১৮।
**অধ্যাপক পঞ্চানন নিয়োগী**  (ইংরেজি:  Professor Panchanan Niyogi or Professor Panchanan Neogi) (৪ অক্টোবর, ১৮৮৩ - ৫ জুন, ১৯৫০) ছিলেন একজন গ্রিফিথ পুরস্কার প্রাপ্ত খ্যাতনামা বাঙালি রসায়নবিদ।

জন্ম ও সংক্ষিপ্ত জীবনী
----------------------

পঞ্চানন নিয়োগীর জন্ম বৃটিশ ভারতের হুগলি জেলার হোরা গ্রামে। তার পড়াশোনা কলকাতায়। রসায়নশাস্ত্রের অত্যন্ত মেধাবী ছাত্র প্রেমচাঁদ রায়চাঁদ স্কলার ছিলেন। রসায়নে কলকাতা বিশ্ববিদ্যালয় থেকে স্নাতকোত্তর ডিগ্রি লাভের পর ১৯০৪ -০৬ খ্রিস্টাব্দে বঙ্গীয় সরকারের গবেষক ছিলেন। তার গবেষণার বিষয় ছিল - রসায়ন বিজ্ঞানে প্রাচীন ভারতে মৌল আকরিক - লোহা ও তামার ইতিহাসের উপর। ১৯০৬ খ্রিস্টাব্দে গ্রিফিথ পুরস্কার এবং ১৯১৮ খ্রিস্টাব্দে কলকাতা বিশ্ববিদ্যালয়ের পিএইচ-ডি লাভ করেন তিনি।
তবে ১৯০৭ খ্রিস্টাব্দেই কর্মজীবন শুরু করেন বর্তমানে বাংলাদেশের রাজশাহী কলেজে রসায়ন শাস্ত্রের অধ্যাপনা দিয়ে। এরপর বেঙ্গল ইঞ্জিনিয়ারিং কলেজ (১৯২১ - ২৫) ও প্রেসিডেন্সি কলেজে (১৯২৫ - ৪২) । এই দীর্ঘ সময়ের অধ্যাপনার পর তিনি মহারাজা মনীন্দ্রচন্দ্র কলেজের অধ্যক্ষ হন। ধাতুবিদ্যার গবেষণা ছাড়াও তিনি নাইট্রোজেনের স্টেরিওকেমিস্ট্রি ( stereochemistry of nitrogen) সমন্বিত অজৈব যৌগের আলোক সমাণুতা (optical isomerism of coordinated inorganic compounds,) এবং বিভিন্ন মৌলের রসায়ন বিষয়ে উল্লেখযোগ্য অবদান রেখে গেছেন। তার রচিত দুটি প্রকরণগ্রন্থ - 'Iron in Ancient India'এবং 'Copper in Ancient India', কলকাতার ইন্ডিয়ান অ্যাসোসিয়েশন ফর দ্য কালটিভেশন অফ সায়েন্স যথাক্রমে ১৯১৬ ও ১৯১৮ খ্রিস্টাব্দে প্রকাশ করে। তার রচিত অন্যান্য গ্রন্থ গুলি হল-

* 'আয়ুর্বেদ ও নব্য রসায়ন'
* 'তুফান'
* 'বৈজ্ঞানিক-জীবনী'

সম্মাননা
--------

অধ্যাপক নিয়োগী ইন্ডিয়ান কেমিক্যাল সোসাইটির প্রতিষ্ঠাতা-সদস্য ছিলেন। তিনি ১৯৩৫ খ্রিস্টাব্দে ইন্ডিয়ান ন্যাশনাল সায়েন্স অকাদেমির ফেলো নির্বাচিত হন।১৯৪৩ খ্রিস্টাব্দে তিনি পাটনায় ভারতীয় বিজ্ঞান কংগ্রেসের রসায়ন বিভাগের সভাপতি হয়েছিলেন।

জীবনাবসান
---------

১৯৫০ খ্রিস্টাব্দের ৫ ই জুন তিনি পরলোক গমন করেন।

তথ্যসূত্র
---------

1. ↑  আকাশবাণী কলকাতা'র সকালের অনুষ্ঠান ('প্রাত্যহিকী'-তারিখ=২০২০-১০-০৪
2. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩৮২, আইএসবিএন ৯৭৮-৮১-৭৯৫৫-১৩৫-৬
3. ↑  "Deseased Fellow Detail"। ৭ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২০২০-১০-০৪।

বহিঃসংযোগ
---------


উইকিসংকলনে এই লেখকের লেখা মূল বই রয়েছে:  
***পঞ্চানন নিয়োগী***
হিন্দু সৃষ্টিকর্তা ব্রহ্মার মন্দিরটি কটক জেলার নিয়ালি গ্রামের উত্তর-পূর্ব দিকে অবস্থিত । এটির খুব কাছাকাছি মাধব মন্দির। কিছু স্থানীয় ব্রাহ্মণরা মনে করেন যে এখানে ব্রহ্মা দ্বারা একটি অশ্বমেধ যজ্ঞ করা হয়েছিল। 

বর্তমান মন্দিরটি ১২ শতকের সময় পুনর্নির্মিত করা হয়েছিল। কেন্দ্রীয় মূর্তিটি ব্রহ্মার।যাতে ব্রহ্মার হাতে একটি জপমালা ,একটি কমন্ডুলু ও একটি পদ্ম । তার চার মুখ। এই মূর্তিটি উৎকল এর ৭ম শতাব্দীর শৈলোদ্ভব রাজবংশ এর সময়কালীন ।এখানে ১২ শতাব্দীর দুটি বিষ্ণু চিত্র রয়েছে। প্রধান বিমান পিধা দেউল শৈলীর।

মহানদীর উপনদী প্রাচী মন্দিরের কাছাকাছি প্রবাহিত হচ্ছে।

তথ্যসূত্র
---------

1. ↑  "Wayback Machine" (পিডিএফ)। *web.archive.org*। ২০১১-০৭-১৬। Archived from the original on ২০১১-০৭-১৬। সংগ্রহের তারিখ ২০১৯-০৪-১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "asi\_reports" (পিডিএফ)। *ignca.nic.in*। ২০১১-০৭-১৬। সংগ্রহের তারিখ ২০১৯-০৪-১৯।
3. ↑  "Tourism in Prachi Valley, Prachi Valley Tourism India, Tourism of Prachi Valley, India Tourism"। *web.archive.org*। ২০১০-০৯-১১। Archived from the original on ২০১০-০৯-১১। সংগ্রহের তারিখ ২০১৯-০৪-১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
গুল বর্ধন (১৯২৮ - ২৯ নভেম্বর ২০১০) ছিলেন একজন স্বনামধন্য নৃত্য পরিকল্পনাকার এবং থিয়েটার ব্যক্তিত্ব। তিনি ভারতের মধ্য প্রদেশের রাজধানী ভূপাল বা ভোপাল -এ বসবাস করতেন। তিনি প্রধানত ব্যালে নৃত্যের সাথে যুক্ত ছিলেন। তিনি ইন্ডিয়ান পিপলস থিয়েটার অ্যাসোসিয়েশনের সাথে যুক্ত ছিলেন। তিনি ছিলেন *লিটল ব্যালে ট্রুপ* -এর যুগ্ম প্রতিষ্ঠাতাদের মধ্যে একজন। লিটল ব্যালে ট্রুপ হল ১৯৫২ সালে বোম্বাই (বর্তমান ভারতের মুম্বাই শহর) শহরে প্রতিষ্ঠিত একটি নাচ এবং পুতুল নাচ কোম্পানি। প্রাথমিকভাবে গুল বর্ধন -এর স্বামী শান্তি বর্ধন এই লিটল ব্যালে ট্রুপ -এর পরিচালনার দায়িত্বে ছিলেন।

১৯৫৪ সালে দুর্ভাগ্যবশত শান্তি বর্ধন -এর জীবন অবসান হয়। তার স্বামীর মৃত্যুর পরে গুল বর্ধন লিটল ব্যালে ট্রুপ -এর পরিচালনার দায়ভার নিজের হাতে তুলে নেন এবং অত্যন্ত দক্ষতার সাথে লিটল ব্যালে ট্রুপ -কে উজ্বল ভবিষ্যতের দিকে চালিত করতে থাকেন। পরবর্তীকালে লিটল ব্যালে ট্রুপ -এর নাম পরিবর্তিত হয় এবং নতুন নাম রাখা হয় *রঙ্গশ্রী লিটল ব্যালে ট্রুপ*। গুল বর্ধন ও তার রঙ্গশ্রী লিটল ব্যালে ট্রুপ পৃথিবীর বিভিন্ন দেশে অনুষ্ঠান করেন। নৃত্যকলার ক্ষেত্রে তারা বিশেষ জনপ্রিয়তা ও খ্যাতি অর্জ‌ন করেন। গুল বর্ধন সংগীত নাটক একাডেমি পুরস্কার সহ বেশ কিছু পুরস্কার পেয়েছেন। ২০১০ সালে ভারত সরকারের পক্ষ থেকে তাকে ভারতের চতুর্থ সর্বোচ্চ অসামরিক পুরস্কার **পদ্মশ্রী পুরস্কার** -এ সম্মানিত করা হয়।

তথ্যসূত্র
---------

1. 1 2  Nair, Shashidharan (১০ ডিসেম্বর ২০১০)। "To Guldi with love"। *The Hindu*। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Ramanath, Renu (২১ মে ২০১১)। "A dazzling piece preserved from the past"। Narthaki। সংগ্রহের তারিখ ৩১ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Chkrvorty, Runa (২০০৭)। "An affair with dance"। Harmony India। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Press note" (পিডিএফ)। Ministry of Home Affairs, Government of India। ২৫ জানুয়ারি ২০১০। ৩ ফেব্রুয়ারি ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নাজনীন** হচ্ছেন ভারতের একজন সাবেক চলচ্চিত্র অভিনেত্রী। পঞ্চাশের দশকে জন্ম নেওয়া নাজনীন হিন্দি চলচ্চিত্রে অভিনয় করা শুরু করেন সত্তরের দশকে যদিও অভিনয় জগতে সুনাম অর্জন করতে পারেননি তিনি আর পরে তিনি টেলিভিশন নাটকের অভিনেত্রী হিসেবে যোগ দেন আশির দশকে। ১৯৭২ সালে কালজয়ী গায়ক কিশোর কুমারের ভাই অশোক কুমার অভিনীত একটি স্বল্প পরিচিত চলচ্চিত্রে প্রথম অভিনয় করেছিলেন নাজনীন, আর সেই চলচ্চিত্রটির নাম ছিলো 'সারেগামাপা', চলচ্চিত্রটির পরিচালক ছিলেন সত্যেন বসু। নাজনীর এরপর *কোরা কাগজ* (১৯৭৪), *চলতে চলতে* (১৯৭৬) এবং *দিলদার* (১৯৭৭)-এর মত কিছুটা সফল চলচ্চিত্রে অভিনয় করেন। নাজনীনের মূল পরিচয় যে তিনি ডিডি ন্যাশনাল-এ প্রচারিত নাটক 'মহাভারত'-এ কুন্তী চরিত্রে অভিনয় করেছিলেন, নাটকটি আশির দশকের শেষের দিকে প্রচারিত হত।

পূর্ব জীবন
----------

নাজনীনের জন্ম ১৯৫৮ সালে কোলকাতাতে হয়েছিলো একটি বাঙালি মুসলিম পরিবারে। তার বাবার একটি প্রিন্টিং প্রেস ছিলো, আগে তারা কোলকাতাতে থাকতেন, পরে লক্ষ্ণৌতে যান এবং সবশেষে মুম্বইতে আসেন। মুম্বইয়ের হিল গ্র্যাং হাই স্কুলে পড়তেন নাজনীন যেখানে অভিনেত্রী নীতু সিংও পড়তেন; নীতু আর নাজনীন মুম্বইতে থাকাকালীন নীতু নাজনীনকে তাদের বাসায় এনে খাওয়াতেন।

কর্মজীবন
--------

নাজনীন একদা তার একটি আত্মীয়দের দ্বারা অনুষ্ঠানে যান এবং সেখানে প্রযোজক ইউসুফ তীরন্দাজওয়ালা এবং পরিচালক সত্যেন বসু নাজনীনকে দেখতে পান আর নাজনীন সুযোগ পেয়ে যান অভিনয় করার, 'সারেগামাপা' চলচ্চিত্রে কাজ করার জন্য নাজনীন চুক্তিবদ্ধ হন।

সত্যেন বসু নাজনীনকে আরো দুটো চলচ্চিত্রে অভিনয় করার জন্য স্বাক্ষর করেন কিন্তু চলচ্চিত্রদুটি তৈরি হতে পারেনি। সত্যেন বসুর মত একজন পরিচালকের অধীনে কাজ করার জন্য নাজনীনের অনেক লাভ হয়েছিলো। সত্যেন বসু নাজনীনের নাম পরিবর্তন করে সুপর্ণা রাখতে চেয়েছিলেন যেটা নাজনীনের স্ক্রীন নেম হতে গিয়েছিলো, কেউ কেউ নাজনীনের নাম সোনালিও রাখতে গিয়েছিলো তবে নাজনীন তার নাম বদলাননি।

১৯৭৪ সালে মুক্তি পায় *কোরা কাগজ* চলচ্চিত্রটি যেটাতে নাজনীন জয়া ভাদুড়ির বোনের চরিত্রে অভিনয় করেছিলেন, চলচ্চিত্রটি প্রশংসিত হয়েছিলো, নাজনীনের অভিনয়েরও মানুষ প্রশংসা করেছিলো। মানুষ বলছিলো *কোরা কাগজ*-এ অভিনেত্রী জয়া ভাদুড়ির বোনের চরিত্র মেয়েটি (নাজনীন) ভালোই করেছে।

নাজনীন বারবার বিভিন্ন চলচ্চিত্রে বোনের চরিত্রে অভিনয়ের প্রস্তাব পাচ্ছিলেন কিন্তু ঐগুলো নিচ্ছিলেননা, তিনি অনেক নিম্নরুচি সম্পন্ন চলচ্চিত্রে অভিনয়ের প্রস্তাবও পাচ্ছিলেন। আশির দশক পর্যন্ত তিনি অনেক আজেবাজে চলচ্চিত্রে অভিনয় করেন।

তথ্যসূত্র
---------

1. ↑  "Nazneen"। *starsunfolded.com*।
2. ↑  T.M. Ramachandran (১৯৭৮)। *Film World Volume 14*।
3. ↑  "After Ramayan, Doordarshan announces the comeback of three more shows including Shah Rukh Khan's Circus"। *bollywoodhungama.com*। ২৮ মে ২০২০।
4. ↑  Srishti Magan (১৮ এপ্রিল ২০২০)। "Then & Now: With 'Mahabharat' Back On DD, We Decided To Find Out More About the Iconic Starcast"। *scoopwhoop.com*।
5. 1 2 3 4  "Nazneen - Interview I (1976) on Cineplot"। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।
6. ↑  "Nazneen - Interview II (1978) on Cineplot"। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।

বহিঃসংযোগ
---------

* ইন্টারনেট মুভি ডেটাবেজে নাজনীন (ইংরেজি)
**নাজম শিরাজী** ছিলেন একজন বাংলাদেশী ক্রিকেটার। তিনি ১৯৮২ সালে ইংল্যান্ডে আইসিসি ট্রফি খেলেন।

কেরিয়ার
--------

শিরাজী ১৯৮২ সালের জানুয়ারিতে সফরকারী হায়দ্রাবাদ ব্লুসের বিপক্ষে সেন্ট্রাল জোনের হয়ে বিএস চন্দ্রশেখর, চেতন চৌহান, অঙ্কুশান গায়েকওয়াদ, রজার বিনি, রকেশ শুক্লাসহ অন্যান্য টেস্ট খেলোয়াড়দের সমন্বয়ে খেলতে নির্বাচিত হয়েছিলেন। ইনিংসটি খেলার পরে তিনি ৩২ রান করে শীর্ষে ছিলেন। কিন্তু তার বৃহত্তর সাফল্য আসে ঢাকায় তিন দিনের ম্যাচে। বাংলাদেশ টপ অর্ডার ভারতীয় টেস্ট বোলার রাকেশ শুক্লার স্পিনের বিপরীতে পতনের পরে নাজম এবং তার চাচাতো ভাই জাহাঙ্গীর শাহ বাদশাহ এই ঘাটতি পূরণ করেছিলেন। নাজম ৫৬ রান করেছেন এবং বাদশাহ মোট ১৮২ রানের মধ্যে ৪০ রান করেছেন।

শিরাজী ১৯৮২ সালের গ্রীষ্মে ইংল্যান্ডে আইসিসি ট্রফির জন্য নির্বাচিত হয়েছিলেন। সেখানে তিনি ৫ টি ম্যাচ খেলেছেন এবং ১০৭ রান করেছেন। তার সর্বোচ্চ রান ৫২ পিএনজির বিপক্ষে তৃতীয় স্থানের প্লে-অফে এসেছিল। তিনি ইউসুফ বাবু (১১৫) এর সাথে ১৭০ রানের প্রথম উইকেট জুটি গড়েন।

১৯৮৩ সালের মার্চ মাসে শিরাজী পশ্চিমবঙ্গ সফরে ভারতীয় টেস্ট খেলোয়াড় দিলীপ দোশীর নেতৃত্বে খেলেন। স্থানীয় পক্ষের পক্ষে এটি একটি দু: খজনক অভিজ্ঞতা ছিল কারণ দোশিদের স্পিনের যাদু তাদের পক্ষে খুব বিপজ্জনক ছিল। পশ্চিমবঙ্গ দলটি ইনিংস এবং ৪২ রানের সাহায্যে ম্যাচটি জিতল এবং দোশি ১২ উইকেট নিয়েছিলেন। নাজম এমন কয়েকজন বাংলাদেশী খেলোয়াড় ছিলেন যারা দোশি সঠিকভাবে পরিচালনা করতে পারতেন। ২ য় ইনিংসে তাঁর ২৯ রানের ইনিংসটি স্থানীয় দলের পক্ষে সর্বোচ্চ ব্যক্তিগত স্কোর।

শিরাজী লস অ্যাঞ্জেলেসে এক দশকেরও বেশি সময় ধরে খেলেছিলেন।

পরিবার
------

শিরাজী একটি বড় ক্রিকেট ব্যাকগ্রাউন্ড থেকে এসেছিলেন। নাজমের বড় ভাই তালিব শিরাজী এবং কাজেম শিরাজীও বাংলাদেশের শীর্ষ স্তরে খেলেছিলেন। তাঁর চাচাত ভাই জাহাঙ্গীর শাহ বাদশা ১৯৭৮ – ১৯৯০ সাল পর্যন্ত জাতীয় দলের হয়ে নিয়মিত ছিলেন। বাদশা ভাই, আজিম শাহ, মুন্না শাহ এবং নাদির শাহ ঘরোয়া ক্রিকেটে অত্যন্ত সফল ছিলেন। মুন্না শাহ ও নাদির শাহও জাতীয় দলের সাথে সংক্ষিপ্ত অভিজ্ঞতা উপভোগ করেছিলেন। নাদির শাহ পরে আম্পায়ার হন।

তথ্যসূত্র
---------

1. 1 2  Hasan Babli. "Antorjartik Crickete Bangladesh". Khelar Bhuban Prakashani, November, 1994.
2. ↑  BanglaCricket: Bangladesh in ICC Trophy,ICC Trophy 1982, England  ওয়েব্যাক মেশিনে আর্কাইভকৃত ২০০৮-০৬-১৪ তারিখে (Retrieved on 2008-10-01)
3. 1 2    ওয়েব্যাক মেশিনে আর্কাইভকৃত ২০ জুলাই ২০০৮ তারিখে: Nazam Shiraji-Article at BanglaCricket.com (Retrieved on 2008-10-01)
4. ↑  "Nadir Shah banned for ten years on corruption allegations"। *Cricinfo* (ইংরেজি ভাষায়)। ২০১৩-০৩-১৮। সংগ্রহের তারিখ ২০১৯-০৬-২২।

বহিঃসংযোগ
---------

* ক্রিকেটআরকাইভে নাজম শিরাজী
* ইএসপিএনক্রিকইনফোতে নাজম শিরাজির লিঙ্ক
**জ্বলজলা** (ইংরেজিঃ Jaljala) একটি বলিউড নির্মিত ১৯৮৮ সালের হিন্দি অ্যাকশনধর্মী চলচ্চিত্র। এই সিনেমার পরিচালক ছিলেন হরিশ শাহ। সঙ্গীত পরিচালক ছিলেন রাহুল দেব বর্মণ। এটি হলিউডের বিখ্যাত ওয়েস্টার্ন চলচ্চিত্র ম্যাকেনা'স গোল্ড এর অনুকরনে তৈরি।

কাহিনী
------

ছবির শুরুতে কাহিনীকার জানান জঙ্গলের ভেতর পাহাড়ের গভীরে কোনো গুপ্ত জায়গায় আছে এক স্বর্ণখচিত শিবমন্দির। যেখানে সোনা ছাড়াও রয়েছে প্রচুর ধনরত্ন। এক রাজা সেই শিবমন্দির নির্মান করেন বলে কিংবদন্তি। সেই মন্দিরে প্রবেশের রাস্তা জানে এক বৃদ্ধ ব্যক্তি। অন্যদিকে দেখা যায় ইন্সপেকটর শিব কুমার দুর্ধর্ষ ডাকাত সোনা সিং'কে গ্রেপ্তার করে। সোনা সিং জেলে যাওয়ার পথে পালিয়ে যায় ও শিবকুমারের স্ত্রী রাধাকে খুন করে আবার ফেরার হয়ে যায়। রাধা আসলে একজন অনাথ মেয়ে যাকে শিব কুমার বিয়ে করেছিল। রাধার একমাত্র দাদা শঙ্কর তার বোনকে কখোনোই খুঁজে পায়নি। শিব চাকরি ছেড়ে দেয় ও সোনা সিং কে বদলা নেওয়ার জন্যে খুঁজতে থাকে। একদিন শীলা বলে একটি মেয়ের রেস্তোরাতে কাজ নেয় শিব। ঘটনাচক্রে শিব কুমারের সাথে শঙ্করের দেখা হয় সেই রেস্তোরায়। এদের সাথে বন্ধুত্ব হয় আরেক ভবঘুরে ভোলে ও তার প্রেমিকা পারো'র। সোনা সিং খোঁজ পায় অনেক দূরে পাহাড়ের ওপারে জংগলের ভেতরে সেই সোনার মন্দির আছে যেখানে ও অমূল্য ধনরত্ন লুক্কায়িত আছে। সেখানে যাওয়ার নকশা আছে এক বৃদ্ধ ব্যক্তির কাছে। সেই নকশার খোঁজে সে পাগলের মতো খুঁজে ফেরে বৃদ্ধকে। এই নকশার সন্ধান করে হিংস্র আদিবাসীদের নেতা শেরা'ও কিন্তু বৃদ্ধ মারা যাওয়ার আগে একমাত্র শিব কুমারকে জানিয়ে যান নকশার কথা। এর পরে সোনা সিং এর সাথে শিবকুমারের দেখা হলে সোনা তাকে বন্দী করে কিন্তু হত্যা করেনা। কারণ সোনার মন্দিরে যাওয়ার পথ একমাত্র জানে শিব কুমার। শিব, শঙ্কর, শীলা, ভোলে ও পারো সোনা সিং এর দলবলের হাতে বন্দী হয়ে যাত্রা করে গোপন মন্দিরের উদ্দেশ্যে। দুর্গম পথে তারা নানা বাধার সম্মুখীন হয়। পথ দেখাতে থাকে শিব। কিন্তু সে বুঝতে পারে সোনার সন্ধান পাওয়ামাত্রই সোনা সিং তাদের সকলকে হত্যা করবে।

অভিনয়
------

* ইনস্পেকটর শিব কুমার - ধর্মেন্দ্র
* বেনাম, শঙ্কর - শত্রুঘ্ন সিনহা
* ভোলে - রাজীব কাপুর
* রাধা - রতি অগ্নিহোত্রী
* সোনা সিং - ড্যানি
* হীরা সিং - গুলশান গ্রোভার
* শীলা - অনিতা রাজ
* রেশমা - কিমি কাটকর
* পারো - বিজয়েতা পণ্ডিত
* শীলার মা - ললিতা পাওয়ার
* কাহিনীকার - রাজা মুরাদ
* শেরা - পুনিত ইশার

সঙ্গীত
------

1. হোলি আই রে আই রে - শৈলেন্দ্র, অনুরাধা পাড়োয়াল, সুদেশ ভোসলে
2. মর যায়েঙ্গে হাম - হরি ওম শরন, উদয় মজুমদার, মহ আজিজ, হরিহরণ
3. আরে চাক্কু চলে তেরে লিয়ে - কবিতা কৃষ্ণমূর্তি, কিশোর কুমার
4. দিল হ্যায় কব কিস পে - আশা ভোঁসলে

তথ্যসূত্র
---------

1. 1 2  "Zalzala (1988)"। *imdb.com*। সংগ্রহের তারিখ ১১ জুন ২০১৭।
2. 1 2  "Zalzala Complete Cast & Crew"। *bollywoodmdb.com*। সংগ্রহের তারিখ ১১ জুন ২০১৭। [*স্থায়ীভাবে অকার্যকর সংযোগ*]